Eesti Vabariik 100
PRESSITEADE
18. august 2018
EV100 suvine peonädal toob esimese Eesti looduse päeva
Laupäeval, 18. augustil toimub üleriigiline Eesti looduse päev. EV100 suvise peonädala teine päev pakub ligi 50 kodumaa loodust ja selle mitmekülgsust tutvustavad sündmust.
„EV100 suvisel peonädalal ootavad loodussõpru ligi poolsada sündmust, kus saab parimate giidide juhendamisel avastada meid ümbritsevat floorat ja faunat,“ ütles Riigikantselei EV100 programmi juht Maarja-Liisa Soe. „Matkad, töötoad ja ekskursioonid pakuvad põnevaid kohtumisi nahkhiirte ja huntidegagi, oma uksed on avanud ka Tallinn-Harku aeroloogiajaam ning Tartu-Tõravere ilmajaam,“ loetles mõningaid Eesti looduse päeva sündmusi Soe.
Eesti looduse päeval kutsuvad looduskeskused, muuseumid, ühingud ja seltsid tutvuma võimalustega, kuidas Eesti loodust paremini tundma õppida, väärtustada ja hoida. Vaata Eesti looduse päeva programmi . Eesti looduse päeva avab ühismatk Järva-Madiselt Vargamäele, retkele järgneb avatseremoonia A. H. Tammsaare muuseumis.
Looduse päeva sündmusi korraldavad Eesti Looduskaitse Selts, Keskkonnaamet, Eesti Loodusmuuseum, Riigimetsa Majandamise Keskus, Eestimaa Looduse Fond, Looduse Omnibuss ja paljud teised.
Valik EV100 suvise peonädala teise päeva sündmustest:
- Kell 10 algab , kus toimub ühismatk Järva-Madise kiriku juurest Vargamäele. Kell 12 järgneb A. H. Tammsaare muuseumis avatseremoonia.
- Kell 19 algab , kus Keila-Joa pargis süttivad võimsad valgusinstallatsioonid, toimuvad töötoad, lavale astub esineb Vaiko Eplik.
- Kell 21 . Tour d’ÖÖ x EV100 ühissõidud kulgevad EV100 suvisel peonädalal läbi 11 Eesti linna, ühinema on oodatud kõik huvilised.
- Kell 21 algab Hiiumaal Käinas . Kavas on Hiiumaa kooride ettekanne meie saare tuntud heliloojalt ja Hiiumaa luule.
- Eesti 100. juubeli tähistamiseks korraldab RMK matkateel suure ühismatkamise, mis toob kokku matkasõbrad üle Eesti.
EV100 suvisel peonädalal jõuavad nädala tähtsündmused ka Eesti Televisiooni ekraanile.
Eesti Vabariigi 100. juubeliaastal tähistatakse taasiseseisvumise aastapäeva suvise peonädalaga, mis toob Eesti inimesed ja nende sõbrad kokku suurtele ühisüritustele. EV100 suvine peonädal algab 17. augustil ja lõpeb 25. augustil . Nädala üheks tipphetkeks on 19. augustil toimuv . Enam kui 200 suure suvise peonädala sündmust leiab .